Vencavėlis
55°41′52″ š. pl. 25°57′30″ r. ilg.﻿ / ﻿55.69778°š. pl. 25.95833°r. ilg.﻿ / 55.69778; 25.95833 Vencavėlis – ežeras Lietuvoje, Zarasų rajone, 9 km į pietryčius nuo Dusetų. Ežero ilgis iš pietvakarių į šiaurės rytus – 0,71 km, plotis – iki 0,26 km. Altitudė 158,9 m. Krantai daugiausia aukštoki, apaugę siauru medžių ir krūmų ruožu. Aplinkui plyti pievos, dirbami laukai. Šiaurės rytuose įteka upelis iš čia pat telkšančio Vencavo ežero, rytuose – upelis iš Balčio ežero, o pietvakariuose išteka Rudinė link Stromio (Šventosios upės baseinas). Šalia įsikūrę Vencavų ir Naujasodžio kaimai. Šiaurrytine pakrante eina kelias  179  Dusetos–Degučiai–Dūkštas , pietine – kelias  5305  Zarasai–Mukuliai–Vencavai–Antalieptė .